system
Răspunde în limba română, în stilul Wikipedia, cat mai corect gramatical.
user
Ce date importante ai despre Anders Celsius?
assistant
Anders Celsius () a fost un astronom, fizician și matematician suedez.

Date biografice 

Anders Celsius s-a născut la Ovanåker în Suedia la 27 noiembrie 1701. A fost profesor de astronomie la Universitatea din Uppsala între anii 1730 și 1744. Celsius s-a ocupat în egală măsură de geodezie și fizică. A studiat aurorele boreale și a explicat acest fenomen pentru prima dată prin magnetismul terestru.

În anul 1737 participă la o expediție în Laponia la Torneo condusă de Pierre Louis Maupertuis, Alexis Claude Clairaut și Pierre-Charles Lemonnier pentru a determina lungimea unui grad de meridian. Expediția a confirmat ideea lui Isaac Newton că Pământul nu este perfect sferic, ci este aplatizat la poli.

În anul 1742 publică rezultatele cercetărilor efectuate pentru calibrarea unui termometru din sticlă cu mercur. Pentru acest scop alege ca puncte de reper temperatura de fierbere a apei, pe care o numește „0 grade”, și cea de topire a gheții, pe care o numește „100 de grade”; după moartea lui Celsius cele două repere au fost inversate de Carl Linné. Numele său a fost atribuit în 1948 gradului centigrad de temperatură, care astfel și-a schimbat denumirea în grad Celsius (°C).

Moare de tuberculoză în 1744, la 42 de ani.

Opera 
 Nova methodus distantiam solis a terra determinandi - (1730)
 Recueil de 316 observations d'aurores boréales - (1716-1732)
 Observationes pro figura telluris determinanda in Gallia habitse - (1738).
 Arithmetics for the Swedish Youth - (1742)

Note

Legături externe 

  Biografie

Nașteri în 1701
Decese în 1744
Inventatori suedezi
Astronomi suedezi
Fizicieni suedezi
Decese cauzate de tuberculoză
Nașteri pe 27 noiembrie
Decese pe 25 aprilie
Astronomi din secolul al XVIII-lea
Fizicieni din secolul al XVIII-lea
Membri ai Academiei Regale Suedeze
Membri ai Academiei Leopoldine
Fellows of the Royal Society
Eponime ale craterelor de pe Lună
Eponime ale asteroizilor
Oameni din Uppsala